《送刘克让同知还湖南佥宪刘原左迁者》
明代·苏葵

元都过后又刘郎，开落桃花十几霜。贾谊正醒迁客梦，山公新几荐贤章。

神羊风采真如故，尺蠖行藏亦是常。吾道不徒三尺法，凭君珍重入湖湘。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。